Saya mau tau CHAPITRO XVII dari Tatabahasa bahasa Ido. Jelaskan dalam bahasa melayu

–Bona nokto ! –dicis la surprizata princeto.

–Bona nokto ! –dicis la serpento.

–Adsur qua planeto me falis ? –questionis la princeto.

–Adsur Tero, sur Afrika. –respondis la serpento.

–Ha !... Kad esas nulu sur Tero ?

–To esas la dezerto, e nulu esas sur la dezerti. Tero esas tre granda –dicis la serpento.

La princeto sideskis sur stono e levis lua okuli a la cielo.

–Me questionas a me –lu dicis- ka la steli intence brilas por ke uladie singlu povez trovar sua stelo. Videz mea planeto, olu esas exakte super ni... ma tre fore !

–Olu esas bela planeto –dicis la serpento-. Por quo vu venis adhike ?

–Esas chagreneto inter floro e me –dicis la princeto.

–Ha ! –dicis la serpento.

E la du permanis silence.

–Ube esas la personi ? –klamis fine la princeto-. Onu esas kelke sola sur la dezerto...

–Inter la personi onu anke esas sola –dicis la serpento.

La princeto regardis la serpento longatempe.

–Vu esas stranja animalo ! –dicis la princeto-. Vu esas tam tenua kam fingro...

–Yes, ma me esas plu potenta kam fingro di rejo –dicis la serpento.